C 47/100
BG
Официален вестник на Европейския съюз
7.2.2023 г.
Сряда, 6 юли 2022 r.
81. настоятелно призовава Босна и Херцеговина да увеличи усилията си за борба с трансграничната престъпност, и особено трафика на хора и оръжие и нередовното преминаване на границата, и препоръчва на Босна и Херцеговина навременно сключване на споразумение за статуса с Европейската агенция за гранична и брегова охрана (Frontex), което ще способства за по-добрата защита и управление на нейните граници; настоятелно призовава както Агенцията, така и Босна и Херцеговина, да гарантират управлението на границите при пълно зачитане на основните права;
Външна политика и сигурност
82. призовава всички лидери в региона да насърчават стабилността и намаляването на напрежението, като избягват неуместни и подстрекателски забележки, които освен това оказват пагубно въздействие върху стабилността, демократиза­ цията на страната и текущия процес на реформи, както и да укрепват добросъседските отношения и да работят за разрешаване на текущите двустранни въпроси; изразява загриженост във връзка с опасността от политическа дестабилизация в Босна и Херцеговина и в региона на Западните Балкани в резултат на избухналата неотдавна руска агресивна война срещу Украйна; 83. приветства все по-голямото съответствие на Босна и Херцеговина с общата външна политика и политика на сигурност на ЕС при гласуванията за осъждане на руското нашествие в Украйна; изразява съжаление обаче, че някои политически участници блокират прилагането на санкции срещу Русия и Беларус след нашествието в Украйна; призовава следователно тези участници в Босна и Херцеговина да спазват международните ангажименти на страната и да гарантират, че националните ѝ политики са в унисон със съответните решения на Съвета относно ограничителни мерки, свързани с нашествието на Русия в Украйна; 84. приветства решенията на Съвета на министрите на Босна и Херцеговина за улесняване на влизането и за увеличаване на продължителността на престоя на украинските бежанци; 85. предупреждава за продължаващия интерес на Русия към дестабилизиране на региона и неговия европейски път; осъжда подкрепата на Русия за сепаратистките политики на Република Сръбска и продължава да бъде загрижен за продължаващото сближаване и приятелски връзки между видни политически участници в Босна и Херцеговина и Кремъл; настоятелно призовава всички участници бързо и недвусмислено да се дистанцират от режима на Путин; изразява загриженост във връзка с плана на Русия да открие „хуманитарен център“ в Баня Лука, който би могъл да служи за прикриване на военното сътрудничество като граждански дейности, и призовава органите на Босна и Херцеговина да отменят всяко споразумение за неговото откриване;
86. изразява силна загриженост, че присъединяващите се към ЕС държави от Западните Балкани са особено тежко засегнати от нападения под формата на външна намеса и кампании за дезинформация, идващи от Русия и Китай; изразява тревога, че Унгария и Сърбия помагат на Китай и Русия за постигане на техните геополитически цели; изразява дълбока загриженост по повод на разпространението на дезинформация относно руската агресия срещу Украйна; призовава органите да предприемат действия, в координация с ЕС, за борба с дезинформацията и други хибридни заплахи; препоръчва започването на диалози с гражданското общество в Западните Балкани и с частния сектор за координиране на усилията за противодействие на дезинформацията в региона, като се включи и регионалният експертен опит; подчертава необходимостта ЕС да засили своята проактивна стратегическа комуникация; призовава във връзка с това Комисията да изгради необходимата инфраструктура за борба със заплахите от дезинформация, а ЕСВД да разшири наблюдението на StratCom, за да се съсредоточи върху трансграничните заплахи от дезинформация от държавите от Западните Балкани и техните съседи;
87. настоятелно призовава ЕС да предприеме конкретни действия за интегриране на Западните Балкани и на Босна и Херцеговина в рамките на един по-широк стратегически контекст на сигурност, също с оглед на руската агресия срещу Украйна, дезинформацията и зловредното вмешателство, които дестабилизират страната и региона; подчертава необходимостта ЕС да увеличи помощта и техническия експертен опит за киберсигурността на Босна и Херцеговина; 88. приветства готовността на Европейския съвет да предостави на Босна и Херцеговина статут на страна кандидатка, както е посочено в заключенията му от 23 юни 2022 г., и отбелязва призива на Европейския съвет към Комисията да докладва незабавно на Съвета относно изпълнението на 14-те основни приоритета, изложени в нейното становище, като се обърне специално внимание на тези, които представляват съществен набор от реформи, за да може Европейският съвет да разгледа отново въпроса и да вземе решение; подчертава, че предоставянето на статут на страна кандидатка би могло да допринесе за деескалация на националистическата реторика, да намали етническите разделения, да вдъхне оптимизъм и да създаде перспектива за по-добро европейско бъдеще за гражданите на Босна и Херцеговина; подчертава значението на посланието за подкрепа и на надеждната перспектива за присъединяване на Босна и Херцеговина;